-บรรยากาศ-
ร้านเป็นตึกแถว มีแอร์และพัดลมค่ะ เปิดให้บริการสองชั้น โต๊ะและเก้าอี้เหมือนร้านอาหารตามสั่งทั่วไป แต่ไม่แออัด บวกกับบรรยากาศร้านที่ตกแต่งโล่งๆ คลาสสิคนิดๆ โชว์ความเก่าแก่ของร้านหน่อยๆ อากาศเย็นๆ เลยนั่งทานได้สบายๆเลยค่ะ

-เมนู-
1. เมนูข้าว (หมูแดง หมูกรอบ เป็นย่าง ไส้ตัน เฉโป)
2. บะหมี่ (เกี๊ยว หมูแดง หมูกรอบ เป็นย่าง)
3. เมนูอาหารตามสั่ง (โกยซีหมี่ ข้าวผัด มักกะโรนีผัด ผัดซีอิ๊ว ราดหน้า แกงจืด ต้มยำ)
4. ติ่มซำ (ซาลาเปา)

-เมนูที่สั่ง-
1. "แฮ่กึ๊นทอด" (100บาท) แฮ่กึ้นทอดร้อนๆ ฟองเต้าหู้กรอบๆ ส่วนไส้เป็นเนื้อกุ้งสับปรุงรสมาอร่อยค่ะ แต่เหมือนจะใส่มันหมูเยอะไปนิดค่ะ
2. "บะหมี่เป็ดย่างหมูกรอบ" (80บาท) บะหมี่แห้งชามโต ท็อปด้วยเป็ดย่างและหมูกรอบสับวางมาอย่างสวยงาม ราดน้ำเป็ดย่าง รสชาติโดยรวมอร่อนค่ะ เข้มข้นไม่มากแต่กำลังดี เห็นชามใหญ่ๆ ทานไปทานมาหมดชามเลยค่ะ

-การบริการ-
อาหารต้องรอหน่อยค่ะ โดยเฉพาะเมนูอาหารตามสั่ง รอนานจนคนอื่นทานไปเกือบหมดแล้วค่ะ

-การเดินทาง-
ร้านอยู่ตรงข้ามโรบินสัน สาขาบางรักค่ะ

-ที่จอดรถ-
จอดได้ที่โรบินสัน บางรักค่ะ

KiMCHi WaSaBi
15/07/2013